
REPUBLIKA HRVATSKA
DUBROVAČKO-NERETVANSKA ŽUPANIJA
[image: hr)du-mt]
GRAD METKOVIĆ

            GRADSKO VIJEĆE
KLASA: 
URBROJ: 
Metković, ____________2026. godine


Na temelju članka 59. i članka 62. Zakona o komunalnom gospodarstvu („Narodne novine“, broj: 68/18, 110/18, 32/20 i 145/24) i članka 36. Statuta Grada Metkovića („Neretvanski glasnik“, broj 1/21), Gradsko vijeće Grada Metkovića na svojoj __. sjednici održanoj dana ____________2026. godine, donosi
O D L U K U
o izmjeni Odluke o proglašenju komunalne infrastrukture
javnim dobrom u općoj uporabi
Članak 1.
U Odluci o proglašenju komunalne infrastrukture javnim dobrom u općoj uporabi („Neretvanski glasnik“, broj:4/26) članak 1. mijenja se i glasi:
„Proglašava se javnim dobrom u općoj uporabi sljedeća komunalna infrastruktura u vlasništvu Grada Metkovića:
	Naziv
	Vrsta
	Katastarska općina
	Katastarska čestica
	Zemljišnoknjižna čestica

	Sportsko igralište
Prud-Boćalište
	Javne zelene površine
	K.O. Vid
	3909
	3909

	Sportsko igralište- Prud 
	Javne zelene površine
	K.O. Vid
	3908
	3908

	Sportsko igralište
Vid
	Javne zelene površine
	K.O. Vid
	3926
	3926

	Spomenik Domagojeva lađa
	Građevine i uređaji javne namjene
	K.O. Vid
	3911
	3911

	Groblje u Vidu i mrtvačnica
	Groblja i krematoriji
	K.O. Vid
	3910
	3910


                                                                                                „

Članak 2.
Ova Odluka stupa na snagu osmog dana od dana objave u „Neretvanskom glasniku“ službenom glasilu Grada Metkovića.

PREDSJEDNIK 
Ivan Puljić, dipl.ing.el.





















	
O B R A Z L O Ž E N J E
nacrta prijedloga Odluke o izmjeni Odluke o proglašenju komunalne infrastrukture javnim dobrom u općoj uporabi

1. PRAVNA OSNOVA ZA DONOŠENJE OVOG AKTA 

Pravna osnova za donošenje ovog akta je članak 59. i članak 62. Zakona o komunalnom gospodarstvu („Narodne novine“, broj: 68/18, 110/18, 32/20 i 145/24) i članak 36. Statuta Grada Metkovića („Neretvanski glasnik“, broj 1/21).
2. OSNOVNA PITANJA KOJA SE UREĐUJU OVIM AKTOM TE POSLJEDICE KOJE ĆE DONOŠENJEM AKTA PROISTEĆI

Gradsko vijeće Grada Metkovića je na svojoj VIII. sjednici održanoj 13. svibnja 2026. 
godine donijelo Odluku o proglašenju komunalne infrastrukture javnim dobrom u općoj uporabi („Neretvanski glasnik“, broj 4/26).
        Nadzor zakonitosti navedenog akta, a sukladno članku 79. Zakona o lokalnoj i područnoj (regionalnoj) samoupravi obavilo je Ministarstvo prostornog uređenja, graditeljstva i državne imovine, koje nalazi da predmetna Odluka nije usklađena sa člankom 61. stavkom 4. Zakona o komunalnom gospodarstvu, jer je proglašenje javnim dobrom u općoj uporabi vršeno na dijelovima nekretnina koje su u vlasništvu fizičkih osoba, RH, Hrvatskih šuma, prije nego što su riješeni imovinsko pravni odnosi, te vezano za postojeću sudsku praksu upućuju i na presudu Visokog upravnog suda RH.
        Sukladno navedenom članku „Komunalna infrastruktura stječe status javnog dobra u općoj uporabi danom njezine izgradnje, uređenja odnosno stupanja na snagu odluke o proglašenju javnog dobra u općoj uporabi, a ako je riječ o komunalnoj infrastrukturi koja nije u vlasništvu odnosno suvlasništvu jedinice lokalne samouprave i/ili osobe koja obavlja komunalnu djelatnost, nakon što su riješeni imovinsko pravni odnosi.“
        Imovinsko pravni odnosi za navedene nekretnine odnosno k.č. su u međuvremenu riješeni, te se ovom izmjenom Odluke usklađuje stvarno stanje na terenu.        
        Zbog svega navedenog potrebno je izmjeniti Odluku o proglašenju komunalne infrastrukture javnim dobrom u općoj uporabi.
      
3. PROCJENA POTREBNIH FINANCIJSKUH SREDSTAVA ZA PROVEDBU AKTA 

      Financijska sredstva za provedbu ovog akta nisu potrebna.

